PREB:กำไรหลัก Q2/59 โตโดดเด่นแนะซื้อเป้า16.50 บาท upside 23%
คาดว่ากำไรหลักไตรมาส 2/59 เป็น 156 ล้านบาท โตโดดเด่น 200% เทียบช่วงเดียวกันของปีก่อน และ 120% เทียบไตรมาสก่อนหน้าได้ประโยชน์มาตรการรัฐอีกทั้งผลดีจากการโอน TG คาดว่ากำไรหลักปีนี้และปีหน้าเพิ่มอยู่ในเกณฑ์ดีมากปีนี้โต 68%/10% ตามลำดับ เทียบช่วงเดียวกันของปีก่อน 
27 พ.ค. 2559

บล.ดีบีเอสฯ ระบุในบทวิเคราะห์วันนี้ (27 พ.ค.) ว่า บริษัท พรีบิลท์ จำกัด (มหาชน) หรือ PREB โครงการที่ดีที่สุดของ บิวท์แลนด์ บริษัทย่อยของ PREB คือ คอนโด TEMPO GRAND (TG) สาทร-วุฒากาศ ติดสถานีรถไฟฟ้า BTS วุฒากาศจะให้กำไรปีนี้อย่างมาก ปัจจุบันขายได้ 80% จากมูลค่าโครงการ 2.5 พันล้านบาท
คาดว่ากำไรหลักไตรมาส 2/59 เป็น 156 ล้านบาท โตโดดเด่น 200%  เทียบช่วงเดียวกันของปีก่อน  และ 120% เทียบไตรมาสก่อนหน้าได้ประโยชน์มาตรการรัฐอีกทั้งผลดีจากการโอน TG คาดว่ากำไรหลักปีนี้และปีหน้าเพิ่มอยู่ในเกณฑ์ดีมากปีนี้โต 68%/10% ตามลำดับ เทียบช่วงเดียวกันของปีก่อน 
คำแนะนำ ซื้อ คาดว่าราคาหุ้นยังไม่ได้สะท้อนผลดีผลการดำเนินงานที่มีแนวโน้มสดใสมากในปีนี้ P/E ปี 59 ซื้อขายที่เพียง 8.1 เท่า หากใช้ Forward P/E ที่ 10 เท่า ได้ราคาพื้นฐานเป็น 16.50 บาท หรือเทียบเท่า PEG ปี 59 ที่เพียง 0.1 เท่า คาดการณ์ผลตอบแทนปันผลสูงปีนี้และปีหน้าเป็น 6.1% และ 6.8% ตามลำดับ ด้วยอัตราการจ่าย (payout ratio) ที่ 50% คาดว่าบริษัทบิวท์แลนด์ที่มีทุนจดทะเบียนฯที่ 300 ลบ.จะเข้าจดทะเบียนในตลาดหลักทรัพย์ประมาณปลายปี 59 นี้ โดยบริษัทวางแผนว่าจะมีการให้สิทธิ์ผู้ถือหุ้นเดิมได้จองก่อน (pre-emptive right) แต่ยังไม่มีรายละเอียดมากนัก